เจ้าหน้าที่เร่งช่วยเหลือ นักฟุตบอลเยาวชนทีมหมูป่าอะคาเดมี อีก 9 คน อย่างเต็มที่
เจ้าหน้าที่เร่งช่วยเหลือ นักฟุตบอลเยาวชนทีมหมูป่าอะคาเดมี อีก 9 คน อย่างเต็มที่ ขณะที่น้องๆ 4 คนที่ออกมาก่อนเมื่อคืนนี้ อาการปลอดภัย และมีทีมแพทย์ดูแลอย่างใกล้ชิด

ขณะนี้เจ้าหน้าที่ยังคงเร่งช่วยเหลือสมาชิกนักฟุตบอลเยาวชนทีมหมูป่าอะคาเดมี อีก 9 คน ที่เหลือที่ติดอยู่ภายในถ้ำอย่างต่อเนื่องหลังจากเมื่อคืนที่ผ่านมาสามารถช่วยเหลือออกมาได้ 4 ราย โดยการช่วยเหลือยังคงเน้นเรื่องของการสูบน้ำออกจากถ้ำให้ได้มากที่สุด และเร่งวางขวดอากาศเพิ่มออกซิเจนภายในถ้ำ ซึ่งปฎิบัติการช่วยเหลือจะเริ่มขึ้นในเร็วๆ นี้ ส่วนที่ออกมาได้ทั้ง 4 รายเมื่อคืนนี้ แม้จะมีอาการปลอดภัยและอยู่ในการดูแลของทีมแพทย์โรงพยาบาลเชียงรายประชานุเคราะห์อย่างใกล้ชิดแล้ว แต่ก็ยังไม่ทราบว่าผู้ที่ได้รับการช่วยเหลือออกมาเป็นใครบ้าง โดยพ่อแม่และญาติพี่น้องของน้องๆ ทั้ง 13 คน ยังคงมาเฝ้าติดตาม การช่วยเหลือน้องๆ อย่างต่อเนื่อง